ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2104/97 υποβολή: Concepciσ Ferrer (PPE) προς την Επιτροπή (19 Iουνίου 1997)

Θέμα: Ευρω-μεσογειακή συμφωνία με την Αίγυπτο

Κατά τη διάρκεια της ευρω-μεσογειακής διάσκεψης που πραγματοποιήθηκε στη Μάλτα, υπογράφηκε συμφωνία σύνδεσης μεταξύ της Ευρωπαϊκής ώνωσης και της Ιορδανίας εφόσον ξεπεράστηκαν οι τελευταίες διαφορές μεταξύ των δύο εταίρων.

Ωσον αφορά τη συμφωνία με την Αίγυπτο, εξακολουθούν να υπάρχουν αρκετές διαφορές σε μερικά σημεία που αφορούν γεωργικά προϊόντα - πρόσβαση στην ευρωπαϊκή αγορά για τα άνθη, τα πορτοκάλια και τα γεώμηλα - και οι οποίες εμποδίζουν την υπογραφή της συμφωνίας αυτής.

Λαμβάνοντας υπόψη την οικονομική και πολιτική σημασία μιας συμφωνίας σύνδεσης για τις χώρες της Λεκάνης της Μεσογείου που δεν είναι μέλη της Ευρωπαϊκής ώνωσης, μπορεί η Επιτροπή να μας πει σε ποιό στάδιο βρίσκονται οι διαπραγματεύσεις μεταξύ της Ευρωπαϊκής ώνωσης και της Αιγύπτου για τη σύναψη της εν λόγω συμφωνίας σύνδεσης;

Απάντηση του κ. Μarin εξ ονόματος της Επιτροπής (29 Ιουλίου 1997)

Η Επιτροπή γνωρίζει πολύ καλά την οικονομική και πολιτική σημασία της νέας συμφωνίας σύνδεσης με την Αίγυπτο.

Οι διαπραγματεύσεις με την Αίγυπτο άρχισαν τον Ιανουάριο του 1995 7 ακολούθησαν έξι διαπραγματευτικοί γύροι, ο τελευταίος των οποίων ήταν τον Μάρτιο του 1997.

Η γεωργία αποδείχθηκε ότι αποτελούσε ένα από τα σημαντικότερα εμπόδια σ' αυτές τις διαπραγματεύσεις. Η Αίγυπτος επιδιώκει να εξασφαλίσει ορισμένες δασμολογικές προτιμήσεις οι οποίες, κατά την άποψη της Κοινότητας, είναι υπερβολικές και δεν συμβιβάζονται με την παρούσα κατάσταση των γεωργικών αγορών.

Η Επιτροπή πρότεινε δασμολογικές προτιμήσεις που επιτρέπουν κάποια περαιτέρω ανάπτυξη του γεωργικού εμπορίου της Αιγύπτου. Ωστόσο, μέχρι σήμερα η Αίγυπτος έχει αρνηθεί αυτή την προσέγγιση.

Υπάρχει ακόμη επίσης διάσταση σε έναν αριθμό άλλων θεμάτων που έχουν σχέση με το εμπόριο και στις προβλέψεις για κοινωνική συνεργασία.

Όσον αφορά το σημαντικό κεφάλαιο του εμπορίου βιομηχανικών προϊόντων, η Αίγυπτος διαβίβασε ένα πρώτο σχέδιο του προγράμματος για την κατάργηση των δασμών στις εισαγωγές από την Κοινότητα μόνο στις αρχές του Ιουνίου 1997. Αυτό το έγγραφο έχει συζητηθεί κατά την τεχνική συνεδρίαση με την Αίγυπτο η οποία έγινε στις 24/27 Ιουνίου 1997.

Με την ευκαιρία αυτή, συμφωνήθηκε να γίνουν, ενδεχομένως πριν από τις καλοκαιρινές διακοπές, τρεις περαιτέρω τεχνικές συναντήσεις αντίστοιχα για τα μεταποιημένα γεωργικά προϊόντα, τους κανόνες καταγωγής και την κατάργηση των δασμών, με σκοπό έναν νέο πλήρη διαπραγματευτικό γύρο τον Σεπτέμβριο του 1997.
ΓΡΑΠΤΗ ΕΡΩΤΗΣΗ P-2322/97 υποβολή: Georges Berthu (I-EDN) προς την Επιτροπή (30 Iουνίου 1997)

Θέμα: Ενιαίο νόμισμα και ελάφρυνση του κόστους των επιχειρήσεων

Προσκληθείς από την αντιπροσωπεία της Γαλλικής Γερουσίας για τα ευρωπαϊκά θέματα στις 27 Φεβρουαρίου 1997, ο κ. Yves-Thibault de Silguy, μιλώντας για την προετοιμασία της εφαρμογής του ενιαίου νομίσματος δήλωσε ότι, σύμφωνα με τις εκτιμήσεις της Επιτροπής, η κατάργηση και μόνον του κόστους μετατροπής αντιπροσωπεύει, για την Ευρώπη, μία οικονομία της τάξης των 200 δισ. φράγκων κατ'έτος.

Ωστόσο, έχοντας προσκληθεί από την αντιπροσωπεία για την Ευρωπαϊκή Ένωση της Γαλλικής Εθνοσυνέλευσης στις 26 Οκτωβρίου 1995, ο κ. de Silguy δήλωσε ότι η κατάργηση του κόστους αυτού αντιπροσωπεύει από μόνο του οικονομία 150 δισ. φράγκων κατ'έτος.

Πώς εξηγεί η Επιτροπή την μεγάλη αύξηση, σε μόλις ενάμισυ χρόνο, των οικονομιών που αναμένονται σε αυτήν τη βάση, ενώ η πιθανότητα της μη συμμετοχής ορισμένων κρατών μελών της Ένωσης, η οποία λαμβάνεται επισήμως υπόψη από τη Διάσκεψη Κορυφής της Μαδρίτης (Δεκέμβριος 1995) θα έπρεπε να τείνει στον περιορισμό τους; Μπορεί η Επιτροπή να διευκρινίσει τον τρόπο υπολογισμού αυτών των αριθμών;

Απάντηση του κ. de Silguy εξ ονόματος της Επιτροπής (24 Ιουλίου 1997)

Από τις εργασίες της Επιτροπής προέκυψε ότι τα έξοδα που συνεπάγεται για τις επιχειρήσεις η υποχρέωση να πραγματοποιούν μετατροπές σε διάφορα ευρωπαϊκά νομίσματα, αντιπροσωπεύει περίπου το 0,5% του ακαθάριστου εσωτερικού προϊόντος (ΑΕΠ) της Κοινότητας. Δεδομένου ότι το ΑΕΠ είχε υπολογιστεί σε 4.391 δισ. γαλλικά φράγκα για το 1996, το ποσό των αναμενόμενων οικονομιών θα ανερχόταν σε 220 δισ. γαλλικά φράγκα.

Κατά συνέπεια, ακόμη και αν το σύνολο των κρατών μελών δεν υιοθετούσε το κοινό νόμισμα, τα εν λόγω κέρδη θα ήταν πάντα της τάξης των 200 δισ. το χρόνο, όπως αναφέρθηκε το Φεβρουάριο του 1997. Τα αριθμητικά στοιχεία που αναφέρθηκαν τον Οκτώβριο του 1995 είχαν βασιστεί στις τότε εκτιμήσεις για το ΑΕΠ, οι οποίες στη συνέχεια αναθεωρήθηκαν.

Επιπλέον, δέον να σημειωθεί ότι η Επιτροπή ενδέχεται να υποεκτιμά τις οικονομίες που θα επιτευχθούν θεωρώντας ότι ισοδυναμούν με ποσοστό 0,5% του ΑΕΠ. Σύμφωνα με πρόσφατη μελέτη του IFO Institut (IFO Institut: dismantling of barriers, intra EU multicurrency costs, Mόnich, 1997), τα έξοδα μετατροπής αντιπροσωπεύουν ποσοστό 1% του ΑΕΠ, στην οποία περίπτωση οι οικονομίες από την κατάργηση τους θα ανέλθουν σε 400 δισ.γαλλικά φράγκα.
ΓΡΑΠΤΗ ΕΡΩΤΗΣΗ E-2185/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός περί νέων τροφίμων 258/97 - περαιτέρω εξέλιξη των αποδεικτικών μεθόδων

Τι προσπάθειες καταβάλλουν τα θεσμικά όργανα της ΕΕ για να καταστήσουν δυνατή την περαιτέρω εξέλιξη των αποδεικτικών μεθόδων;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1964/97 υποβολή: Undine-Uta Bloch von Blottnitz (V) προς την Επιτροπή (9 Iουνίου 1997)

Θέμα: Εισαγωγή κατεψυγμένων σπουργιτιών από την Κίνα στην Ευρωπαϊκή Ένωση

Στις 28.1.1997 τελωνειακός ελεγκτής κατέσχε στο λιμάνι της Αμβέρσας εμπορευματοκιβώτιο το οποίο επρόκειτο να μεταφερθεί με φορτηγό αυτοκίνητο στις Κάτω Χώρες. Περιεχόμενο του εμπορευματοκιβωτίου: 1.236.000 μαδημένα και κατεψυγμένα σπουργίτια αξίας 3.300.700 BF. Εμπορία, εισαγωγή και εξαγωγή των σπουργιτιών αυτών (Passer montanus) έχουν απαγορευθεί. Εντούτοις στο Βέλγιο και μόνο εισάγονται ετησίως περίπου 6.000.000 σπουργίτια. Το Βέλγιο χρησιμεύει κυρίως ως χώρα διαμετακόμισης. Κύριοι εισαγωγείς των εν λόγω κατεψυγμένων πτηνών είναι η Ιταλία, η Ισπανία και η Πορτογαλία όπου τα ζώα αυτά πωλούνται ακριβά στο εμπόριο ως εξαιρετικά εδέσματα (λιχουδιές) και προσφέρονται στα εστιατόρια ως γαστρονομική απόλαυση.

1. Γνωρίζει η Επιτροπή το ανωτέρω περιστατικό και έχει γενικώς υπόψη της το πρόβλημα της εισαγωγής σπουργιτιών από την Κίνα στην ΕΕ και κυρίως στο Βέλγιο;

α) Εάν ναι, τι έχει πράξει έως τώρα και τι σκοπεύει να πράξει η Επιτροπή για την απαγόρευση του εν λόγω εμπορίου;

β) Εάν όχι, σε ποιες ενέργειες θα προβεί η Επιτροπή ώστε να εξοικειωθεί με το ανωτέρω πρόβλημα;

2. Πιστεύει η Επιτροπή ότι το πρόβλημα των εισαγωγών προστατευομένων στην ΕΕ ειδών της πανίδας διευκρινίζεται επαρκώς από τη νομολογία του Ευρωπαϊκού Δικαστηρίου;

3. Εάν ναι, ποιες υποχρεώσεις δράσης θεωρεί ότι συνεπάγεται η εν λόγω νομοθεσία για την ίδια και για τις κυβερνήσεις των κρατών μελών;

Απάντηση της κας Bjerregaard εξ ονόματος της Επιτροπής (1 Αυγούστου 1997)

1. Η Επιτροπή αγνοεί την υπόθεση αυτή, όπως εξάλλου δεν της ετέθη ποτέ το πρόβλημα που επισημαίνει το Αξιότιμο Μέλος του Κοινοβουλίου. Στις περιπτώσεις όμως αυτές, οι ισχύουσες διατάξεις του κοινοτικού δικαίου ορίζουν ότι η επιτήρηση των συνόρων ανήκει στη σφαίρα των αποκλειστικών αρμοδιοτήτων των εθνικών αρχών.

2. και 3. Σε απόφασή του της 8ης Φεβρουαρίου 1996 ((Υπόθεση C-202/94, Godefridus van der Freesten, Συλλογή 1996, σ. Ι-355. )), το Ευρωπαϊκό Δικαστήριο όρισε ότι η οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών ((ΕΕ L 103 της 25.4.1979, οδηγία που τροποποιήθηκε τελευταία από την οδηγία 94/24/ΕΚ της 8ης Ιουνίου 1994 (ΕΕ L 164 της 30.6.1994). )) εφαρμόζεται στα υπο-είδη πτηνών που ζουν, καλώς εχόντων των πραγμάτων, στο φυσικό τους περιβάλλον εκτός του κοινοτικού εδάφους, ενώ το είδος στο οποίο ανήκουν, καθώς και άλλα υπό-είδη του εν λόγω είδους, ζουν σε φυσικό περιβάλλον το οποίο περιέχεται στην επικράτεια των κρατών μελών.

Τούτου δοθέντος, η απόφαση αυτή δεν αφορά άμεσες εισαγωγές από τρίτες χώρες και, εξ όσων γνωρίζει η Επιτροπή, το Ευρωπαϊκό Δικαστήριο δεν έχει ακόμη κληθεί να αποφανθεί επί υποθέσεων που αφορούν τον εν λόγω τύπο εισαγωγών.

Θα ήταν εξάλλου σκόπιμο να εξεταστούν τα ανωτέρω στο πλαίσιο των σχετικών ισχυουσών διατάξεων του διεθνούς εμπορικού δικαίου.
ΓΡΑΠΤΗ ΕΡΩΤΗΣΗ E-2189/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Γνωστοποίηση αποδεικτικών μηχανισμών εκ μέρους όσων δηλώνουν προϊόντα

Προβλέπεται ότι οι παραγωγοί είναι υποχρεωμένοι να γνωστοποιούν στις αρμόδιες για τους σχετικούς ελέγχους αρχές τα καθιερωμένα αποδεικτικά συστήματα που διαθέτουν, συμπεριλαμβανομένων και των δειγμάτων υλικού, των απαιτουμένων για την αποδεικτική διαδικασία αντισωμάτων, των γονιδιακών ανιχνεύσεων, των λεπτομερών εκθέσεων για τις εκχυλίσεις, κλπ.;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-2310/97 υποβολή: Hugh McMahon (PSE) προς την Επιτροπή (26 Iουνίου 1997)

Θέμα: Επιτρεπόμενος αριθμός προϊόντων απαλλαγμένων φορολογίας που αγοράζονται εκτός της ΕΕ

Θα μπορούσε η Επιτροπή να επιβεβαιώσει την νομισματική αξία του επιτρεπόμενου αριθμού προϊόντων απαλλαγμένων φορολογίας για τους κατοίκους της ΕΕ οι οποίοι αγοράζουν τα προϊόντα από χώρες εκτός ΕΕ (π.χ. Ηνωμένες Πολιτείες); Αποκλείονται στην περίπτωση αυτή ο καπνός, τα αλκοολούχα ποτά και τα αρώματα;

Απάντηση του κ. Monti εξ ονόματος της Επιτροπής (24 Ιουλίου 1997)

Τα εμπορεύματα που μεταφέρουν στις προσωπικές τους αποσκευές οι επιβάτες που εισέρχονται στην Κοινότητα από τρίτες χώρες είναι δυνατό να εισαχθούν με απαλλαγή των εισαγωγικών δασμών, του ΦΠΑ και των ειδικών φόρων κατανάλωσης μέχρι συγκεκριμένων ορίων, υπό τον όρο ότι πρόκειται για εισαγωγές που δεν έχουν εμπορικό χαρακτήρα.

Εκτός από τα προϊόντα καπνού, τα αλκοολούχα ποτά και τα αρώματα, για τα οποία ισχύουν ποσοτικά όρια, η συνολική αξία των εμπορευμάτων δεν πρέπει να υπερβαίνει, ανά άτομο, το ποσό των 175 ECU. Δέον να σημειωθεί, ότι, όταν η συνολική αξία περισσότερων εμπορευμάτων ανά άτομο, υπερβαίνει το προαναφερθέν ποσό, η απαλλαγή χορηγείται μέχρι του εν λόγω ποσού για εκείνα τα εμπορεύματα τα οποία εάν είχαν εισαχθεί ξεχωριστά θα φοροαπαλλάσσονταν. Από την άποψη αυτή, η αξία ενός εμπορεύματος δεν μπορεί να διαιρεθεί. Αυτό σημαίνει επίσης ότι δεν είναι δυνατή καμία τεχνητή διάκριση (για παράδειγμα, το σακάκι και τα παντελόνια ενός κοστουμιού).
ΓΡΑΠΤΗ ΕΡΩΤΗΣΗ E-1563/97 υποβολή: Yves Verwaerde (PPE) προς την Επιτροπή (6 Μαΐου 1997)

Θέμα: Εναρμόνιση επαγγελματικού καθεστώτος

Θα επιθυμούσα να πληροφορηθώ κατά πόσον η Ευρωπαϊκή Επιτροπή προτίθεται να προβεί σε ενδεχόμενη εναρμόνιση του καθεστώτος των περιοδευόντων εμπορικών αντιπροσώπων (VRP) στην Ευρωπαϊκή ώνωση.

Απάντηση του κ. Monti εξ ονόματος της Επιτροπής (30 Ιουνίου 1997)

Η οδηγία 86/653/ΕΟΚ, της 18ης Δεκεμβρίου 1986 για τον συντονισμό των νομοθεσιών των κρατών μελών όσον αφορά τους εμπορικούς αντιπροσώπους (ανεξάρτητους επαγγελματίες) ((ΕΕ L 382 της 31.12.1986 )) εναρμονίζει το δίκαιο των κρατών μελών που διέπει τη συμβατική σχέση μεταξύ εντολέα και εμπορικού αντιπροσώπου, υπό την ιδιότητα του ανεξάρτητου μεσάζοντα. Αντίθετα η οδηγία δεν διέπει το καθεστώς του μισθωτού αντιπροσώπου.

Όσον αφορά την εργατική νομοθεσία για τους μισθωτούς αντιπροσώπους, δεν περιλαμβάνονται νομοθετικές προτάσεις για ειδικές κατηγορίες μισθωτών μεταξύ των δράσεων προτεραιότητας που προβλέπονται στο μεσοπρόθεσμο κοινωνικό πρόγραμμα δράσης της Επιτροπής.
ΓΡΑΠΤΗ ΕΡΩΤΗΣΗ P-1433/97 υποβολή: Konstantinos Χατζηδάκης (PPE) προς την Επιτροπή (18 Απριλίου 1997)

Θέμα: Νομοσχέδιο της ελληνικής κυβέρνησης σχετικά με την άσκηση του επαγγέλματος του λογιστή, φοροτεχνικού κ.ά.

Στο σχέδιο νόμου με τίτλο «Άσκηση του επαγγέλματος λογιστή, φοροτεχνικού, λειτουργία Σώματος Ορκωτών Εκτιμητών και άλλες διατάξεις» που γνωστοποίησε πρόσφατα η ελληνική κυβέρνηση, προβλέπεται μεταξύ άλλων ότι οι πτυχιούχοι λογιστικής των Τεχνολογικών Εκπαιδευτικών Ιδρυμάτων (ΤΕΙ) υποβιβάζονται σε λογιστές Β κατηγορίας, κάτι που παρεμποδίζει την επαγγελματική τους εξέλιξη παρότι επέλεξαν να σπουδάσουν σε ένα κατεχοξήν λογιστικό τμήμα της τριτοβάθμιας ελληνικής εκπαίδευσης. Προβλέπεται επίσης ότι οι πτυχιούχοι άλλων εκπαιδευτικών ιδρυμάτων, ακόμα και εάν έχουν σπουδάσει σε κλάδους με όχι τόσο συναφές αντικείμενο και συνεπώς με λίγη ή καθόλου γνώση λογιστικής, θα μπορούν να ασκούν το επάγγελμα του λογιστή καταλαμβάνοντας την Α κατηγορία.

Η προτεινόμενη ρύθμιση βρίσκεται σε ευθεία αντίθεση με τα ελληνικά Προεδρικά Διατάγματα 349/89 και 186/92 τα οποία κατοχυρώνουν τα επαγγελματικά δικαιώματα των εν λόγω πτυχιούχων. Κυρίως όμως η ρύθμιση αυτή έρχεται σε αντίθεση με το πνεύμα της Κοινοτικής Οδηγίας 89/48 ((EE L 19 της 24.1.1989, σελ. 16. )) για την ανεμπόδιστη επαγγελματική εξέλιξη των πτυχιούχων τριτοβάθμιας εκπαίδευσης. Άλλωστε ήδη η Ελλάδα έχει καταδικαστεί από το Ευρωπαϊκό Δικαστήριο (έκτο τμήμα, απόφαση της 23ης Μαρτίου 1995 στην υπόθεση C-365/93) για τη μη κατοχύρωση των σχετικών επαγγελματικών δικαιωμάτων.

Μπορεί η Επιτροπή να με πληροφορήσει πώς διάκειται απέναντι σε αυτό το θέμα καθώς και σε τί ενέργειες προτίθεται να προβεί για τη διασφάλιση της πλήρους τήρησης του κοινοτικού δικαίου από την Ελλάδα στο συγκεκριμένο θέμα;

Απάντηση του κ. Monti εξ ονόματος της Επιτροπής (20 Μαΐου 1997)

Το νομοσχέδιο που περιγράφει το Αξιότιμο Μέλος του Ευρωπαϊκού Κοινοβουλίου δεν αντιβαίνει στην οδηγία 89/48/ΕΟΚ, αφού σύμφωνα με την οδηγία η θέσπιση κανόνων για τα επαγγέλματα, και ιδιαίτερα για τις συνθήκες πρόσβασης σε αυτά, που μπορούν να απαιτούν ιδιαίτερα προσόντα, είναι αρμοδιότητα των κρατών μελών.

Η απόφαση του Ευρωπαϊκού Δικαστηρίου στην υπόθεση C-365/93 αναφέρεται στη μη μεταφορά της οδηγίας και όχι στη διαφύλαξη των επαγγελματικών δικαιωμάτων που αναφέρει το Αξιότιμο Μέλος του Κοινοβουλίου. Η Επιτροπή αποφάσισε να εκδώσει αιτιολογημένη γνώμη για μη εκτέλεση αυτής της απόφασης του Ευρωπαϊκού Δικαστηρίου.
ΓΡΑΠΤΗ ΕΡΩΤΗΣΗ E-2115/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: «Novel -Food»- Κανονισμός αριθ. 258/97 - Έγκριση μέσω της εγγραφής στον κατάλογο ποικιλιών

Απαιτείται στο μέλλον ιδιαίτερη έγκριση και άδεια για διαγονιδιακά φυτά εκτός από την εγγραφή τους στον κοινό κατάλογο ποικιλιών;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1564/97 υποβολή: Leen van der Waal (I-EDN) προς την Επιτροπή (6 Μαΐου 1997)

Θέμα: Τα αποτελέσματα του Τρίτου Προγράμματος Πλαισίου

1. Μπορεί να ανακοινώσει η Επιτροπή σε τι ύψος ανέρχεται το συνολικό ποσό που διατέθηκε, στο πλαίσιο του Τρίτου Προγράμματος Πλαισίου, για την έρευνα στον τομέα των μεταφορών;

2. Τι μέρος των πόρων αυτών διατέθηκε ειδικότερα για τις πλωτές μεταφορές στα εσωτερικά ύδατα;

3. Ποια αποτελέσματα απέφερε η ως άνω δαπάνη, ποια είναι η έμπρακτη εφαρμογή τους στον τομέα των εσωτερικών πλωτών μεταφορών και ποιες οικονομίες έχουν κατά συνέπεια επιτευχθεί στν εν λόγω τομέα;

Απάντηση του κ. Kinnock εξ ονόματος της Επιτροπής (17 Ιουνίου 1997)

1. Στο τρίτο πρόγραμμα πλαίσιο ορισμένες πτυχές των μεταφορών καλύφθηκαν από δύο ειδικά προγράμματα με τίτλο Drive II και Brite-Euram. Τα προγράμματα αυτά αφορούσαν περιορισμένους στόχους όπως η οδική τηλεματική και η αεροναυτική. Δεν διατέθηκε χρηματοδότηση για τη ναυσιπλοΐα σε εσωτερικές πλωτούς οδούς. Στο τέταρτο πρόγραμμα πλαίσιο εντούτοις για πρώτη φορά υφίσταται ειδικό πρόγραμμα το οποίο αφορά γενικά τις μεταφορές με συνολικό προϋπολογισμό ύψους 256 εκατ. ΕCU.

2. Από τα 256 εκατ. ECU ποσοστό 19% (ήτοι 49 εκατ. ECU) διατίθενται για την έρευνα και ανάπτυξη των υδάτινων μεταφορών καλύπτοντας την έρευνα και τεχνολογική ανάπτυξη στις θαλάσσιες μεταφορές και τη ναυσιπλοΐα σε εσωτερικές πλωτές οδούς.

Στην περίπτωση της πρώτης και της δεύτερης πρόσκλησης υποβολής προτάσεων, συγχρηματοδοτούνται τέσσερα ερευνητικά έργα και μία συντονισμένη δράση στον τομέα της ναυσιπλοΐας εσωτερικών πλωτών οδών. Η συντονισμένη δράση είναι ένα forum εκπροσώπων των κρατών μελών και των ευρωπαϊκών οργανισμών για τη συγκρότηση ευρωπαϊκού δικτύου ενδιαφερομένων μερών, τον προσδιορισμό κοινών ευρωπαϊκών απαιτήσεων και μεθοδολογιών των χρηστών και τον προσδιορισμό των μελλοντικών αναγκών έρευνας και ανάπτυξης. Η συμμετοχή της Κοινότητας στα έργα αυτά ή τις αντίστοιχες δράσεις ανέρχεται σε 2,4 εκατ. ECU.

Η τρίτη και τελική πρόσκληση υποβολής προτάσεων τερματίστηκε στις 17 Μαρτίου 1997. Η διαδικασία αξιολόγησης και επιλογής προχωρά αλλά δεν έχει ακόμη ολοκληρωθεί. Πληροφορίες για τα αποτελέσματα αναμένονται κατά το 1997.

3. Τα έργα κατά μέσο όρο διαρκούν δύο χρόνια, πράγμα που σημαίνει ότι όλα βρίσκονται ακόμη υπό εξέλιξη. Ως εκ τούτου, τα τελικά αποτελέσματα, ιδιαίτερα για την εφαρμογή, δεν είναι ακόμη διαθέσιμα. Αυτό επίσης αποκλείει την αξιολόγηση των οικονομικών τους επιπτώσεων στο παρόν στάδιο του προγράμματος.
ΓΡΑΠΤΗ ΕΡΩΤΗΣΗ E-2191/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Κατάθεση γενετικώς τροποποιημένων βασικών ποικιλιών και ποικιλιών που έχουν παραχθεί από αυτές

Προβλέπεται για τους παραγωγούς η υποχρέωση να καταθέτουν για παράλληλο έλεγχο γενετικώς τροποποιημένες βασικές ποικιλίες και ποικιλίες που έχουν παραχθεί από τις τελευταίες (δεδομένου ότι σημαντικές αλλαγές μπορούν εν μέρει να διαπιστωθούν μόνο μέσω της απευθείας σύγκρισης);

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2003/97 υποβολή: Juan Colino Salamanca (PSE) προς την Επιτροπή (11 Iουνίου 1997)

Θέμα: Χρησιμοποίηση αγνής ζάχαρης κατά την παρασκευή μαγιάς αρτοποιίας

Οι παρασκευαστές μαγιάς αρτοποιίας διεκδικούν απο ετών τη δυνατότητα να χρησιμοποιούν αγνή ζάχαρη σε τιμές ανάλογες προς τις τιμές της παγκόσμιας αγοράς, όπως συμβαίνει και με άλλες βιομηχανίες που παράγουν προϊόντα ζύμωσης, όπως κιτρικό οξύ, γλουτενικό οξύ, κλπ.

Γνωρίζει η Επιτροπή τις διακρίσεις αυτές που συμβαίνουν μεταξύ βιομηχανιών του αυτού τομέα;

Ποιοί λόγοι δεν επιτρέπουν, υπό τις συνθήκες αυτές, τη μη συμπερίληψη της μαγιάς αρτοποιίας στο παράρτημα ΙΙΙ του Κανονισμού 334/93 ((ΕΕ L 38 της 16.2.1993, σελ. 12. )) σχετικά με τους κανόνες της παύσης καλλιέργειας;

Απάντηση του κ. Fischler εξ ονόματος της Επιτροπής (18 Ιουλίου 1997)

Η Επιτροπή γνωρίζει ότι η ενεργός ζύμη δεν αποτελεί επιλέξιμο προϊόν για την επιστροφή στην παραγωγή για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία (κανονισμός (ΕΟΚ) αριθ. 1010/86 του Συμβουλίου ((ΕΕ L 94 της 09.04.1986 ))).

Αν και ο κανονισμός (ΕΟΚ) αριθ. 1010/86 αναθεωρείται τακτικά από την Επιτροπή, σε στενή συνεργασία με τα κράτη μέλη, η ενεργός ζύμη δεν θεωρήθηκε ποτέ επιλέξιμη για να υπαχθεί στον κανονισμό αυτό.

Η ενεργός ζύμη δεν έχει περιληφθεί στον κατάλογο των επιλέξιμων τελικών προϊόντων στα πλαίσια του καθεστώτος της προσωρινής παύσης καλλιέργειας για παραγωγή πρώτων υλών που δεν προορίζονται για κατανάλωση από τον άνθρωπο ή τα ζώα (κανονισμός (ΕΟΚ) αριθ. 334/93 της Επιτροπής), λόγω των ανησυχιών για πιθανές στρεβλώσεις στην αγορά της μολάσας, της γλυκόζης και της ζάχαρης. Επιπλέον, τα κράτη μέλη διαβλέπουν δυσχέρειες ως προς τον αποτελεσματικό έλεγχο του καθεστώτος προσωρινής παύσης καλλιέργειας για παραγωγή πρώτων υλών που δεν προορίζονται για κατανάλωση από τον άνθρωπο ή τα ζώα, σε περίπτωση που η ενεργός ζύμη υπαχθεί στο καθεστώς αυτό.
ΓΡΑΠΤΗ ΕΡΩΤΗΣΗ E-2157/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Επισήμανση

Προβλέπεται, πριν από τον τελικό καθορισμό της μορφής επισήμανσης των προϊόντων, η συμμετοχή των εθνικών αρχών, των ενώσεων προστασίας των καταναλωτών, περιβαλλοντικών οργανώσεων, κ.ά., κατά την παρουσίαση και εξέταση των προτάσεων;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.